मुजफ्फरनगर हिंसा की आग अभी भी ठंडी नहीं हुई है। आज, लगभग पांच महीने बाद भी, हजारों लोग मुजफ्फरनगर और शामली जिलों के दर्जनों राहत शिविरों में रहने को मजबूर हैं। सर्द लहर की वजह से जहां हमारे लिए शिविरों में कुछ समय के लिए ठहरना दुश्वार था वहीं हजारों शरणार्थी खुले आसमान में रहने को मजबूर हैं। अखबारों के मुताबिक, राहत कैम्पों में लोगों के ठंड और अन्य बीमारियों से मरने की खबरें अभी भी आ रही हैं। मरने वालों में बच्चों की संख्या ज्यादा बताई जाती है।